علم مصر

[تصغير|250بك| علم [مصر الحالى اتصمم سنه 1984 م.]]**علم مصر** اعلن عنه فى يوم 4 اكتوبر سنة 1984 و بيتكون من تلات مستطيلات بالعرض متساويين و طوله بيساوى عرضه مرتين و بترتيب الالوان:

**الاحمر** (فوق): بيعتبر من اقوى الالوان, و بيعبر عن القوة والامل و دم الشهداء المصريين اللى ضحوا عشان مصر ودايما مستعديين يفدوها بدمهم.

**ابيض**(فى النص): بيعبر عن طيبة المصريين و السلام.

**اسود** (تحت): بيعبر عن عصور الجهل و الاستبداد و الاحتلال اللى مرت بيها مصر و بيذكر المصريين بيها[تصغير|308x308px| النسر الموجود على علم [مصر حالى.|وصلة=Special:FilePath/Cost_of_arms_of_Egypt_(on_flag).svg|بديل=]]

**العقاب المصرى ** فى نص المستطيل الابيض موجود شعار العقاب المصرى و تحته مكتوب جمهورية مصر العربية, و بيعبر عن قوة مصر و الشعار اللى كان بيستخدمه صلاح الدين الأيوبى فى عصر الدولة الايوبيه لأنه قوى ما بياكلش الجثث الميتة و كان مقدس عند الفراعنه.

## اعلام مصر فى العصر الحديث

### علم [[الدوله المملوكيه]] و [[المماليك المصريه]] من [[1250]]حتى [[1826]]
 رغم ان الدوله المملوكيه قضى عليها الاتراك العثمانيين اللى فتحوا مصر سنه 1517 لكن العثمانيين خلو بقايا المماليك تحت سيطرتهم و بقى المماليك الكبار بكوات و كان ليهم امتيازات خاصه و ادوهم حق الاترقا لدرجة باشا، و بكدا قدر العثمانيين يفرضو سيطرتهم على بقايا المماليك و بقى الوضع على ما هوه عليه لحد أعلن محمد على نفسه باشا منعزل عن العثمانيين و كون حكم مصرى و امبراطوريه مصريه قويه و انتصر على العثمانيين و ضم اراضى تركيه لمصر معركة الاهرامات. 125px|thumb|left|علم مصر من 1250 لحد 1826

### علم مصر وقت [[امبراطوريه عثمانيه|الحكم العثمانى]] و اوائل حكم [[محمد على باشا|محمد على]] من [[1826]] لحد [[1867]]
العلم لونه احمر و فيه هلال ابيض فيه نجمة سباعيه و النجمه السباعيه زودها محمد على على علم الدوله العثمانيه لانه كان عايز ينفصل بمصر عن الدوله العثمانيه.

### علم الخديويه و السلطنه المصريه من [[1867]] لحد [[1922]]
اتمتعت مصر باستقلال صورى على شكل خديويه علشان تبين استفلالها عن السلطه العثمانيه و اعلن محمد على العلم الجديد لمصر بقى علم احمر فيه تلات هلالات لونهم ابيض و قدام كل هلال نجمة. بيتقال ان التلات نجوم دول بيعبروا عن انتصرات الجيش المصرى فى عهد محمد على فى القارات التلاته (افريقيا - اوروبا - اسيا) او بيعبروا عن سيطرة محمد على على مصر و السودان و الحجاز والشبه بينه و بين العلم العثمانى كان علشان محمد على كان نفسه يقضى على الاسره العثمانيه و يحكم هوه الامبراطوريه كلها.
### علم [[المملكة المصريه]] من [[1922]] لحد [[1954]]
العلم اخضر فيه هلال ابيض و تلات نجوم لونهم ابيض به هلال ابيض. واعلن عنه فى سنه 1923 بعد اعتراف بريطانيا باستقلال مصر مع ان الانجليز كانو بيتدخلوا لسه فى سياسات مصر. والنجوم التلاته بيتقال انها بترمز للاجزاء التلاته اللى بتتكون منها المملكة المصرية هيا مصر و النوبه و السودان، او ديانات المصريين التلاته وهما الاسلام و المسيحية واليهودية. فضل العلم دا مستخدم لحد ما قامت ثورة 23 يوليو
بقيادة جمال عبد الناصر سنه 1952.

### علم جمهورية [[مصر]] من [[1954]] لحد [[1958]]
اتغير العلم القديم بواحد جديد بيتكون من تلات الوان (احمر و اسود و ابيض) و فى نصه شعار الجمهورية اللى هوه النسر، النسر كان عريض الشكل و ليه درع اخضر فى هلال ابيض و تلاتة نجوم. واعلنوا ان الالوان بتمثل
* **الاحمر** للثوره.
* **الابيض** للعد الجديد او السلام والتحرير والرخاء.
* **الاسود** للعهد القديم و اعداء الثوره.
اتقال كمان ان الالوان دى بتمثل **الحرية والاشتراكية والوحدة**.
### علم [[الجمهوريه العربيه المتحده|الجمهورية العربية المتحدة]] من [[1958]] لحد [[1971]]
اتعلنت الوحده الفيدرالية بين مصر و سوريا واتغير اسم " جمهورية مصر "لالجمهورية العربية المتحدة وبقى الاقليم الجنوبى (مصر) و الشمالى (سوريا) و اتشال النسر وحطه مكانه نجمتين خضر بيمثلوا مصر و سوريا. خلصت الوحده بعد ما حصل انقلاب فى سوريا سنه 1961. بس فضل العلم زى ما هوه و فضل اسم مصر هوه الجهورية العربيه المتحده و اتشال اسم مصر لاول مرة فى التاريخ.
### علم جمهورية مصر (جمهورية مصر العربيه) من [[1972]] لحد [[1984]]
السادات مسك الحكم و حصلت وحده تانيه باسم اتحاد الجمهوريات العربية مع ليبيا و سوريا و شالوا النجمتين من العلم المصرى وحطه صقر كشعار للاتحاد و بعد ما الاتحاد فشل. فضلت مصر بنفس العلم لحد ما فى سنه 1984 رجع العقاب تاني

يعتبر الفراعنه اقدم ناس فى التاريخ صمموا علم ليهم بيمثل و بيرمز للمصريين و كانو بيستخدموا الاعلام فى الحروب و الاعياد و الحفلات.
[بديل=|تصغير|185x185بك|النسر الموجود على علم [اتحاد الجمهوريات العربيه]]
تصغير|علم الوحدة الوطنية سنه 1919 م.


## مشتقات من العلم المصرى

ملف:Presidential Standard of Egypt.svg|العلم الرئاسى
ملف:Flag of the Army of Egypt.svg|علم القوات المسلحة
ملف:Naval Flag of Egypt.svg|علم القوات البحرية
ملف:Air Force Ensign of Egypt.svg|علم القوات الجوية
ملف:Flag of the Egyptian Air Defense Forces.svg|علم قوات الدفاع الجوى


## شوف كمان
* شعار مصر
* مصر
* الجيش المصرى
* محافظات مصر
* تاريخ مصر
* قوات الصاعقة المصرية
* قوات الدفاع الجوى المصرى
* القوات البحريه المصريه
* القوات البريه المصريه
* القوات الجويه المصريه
* ليستة اعلام مصر

## مصادر

## لينكات برانيه
* الرسمى لمصر

تصنيف:مصر
تصنيف:اعلام بلاد